ཕལ་ཆེར་སྤྱི་ལོའི་དུས་རབས་དང་པོའི་གཡས་གཡོན་དུ་སངས་རྒྱས་ཆོས་ལུགས་ཀྱི་གྲུབ་མཐའ་གཞན་ཞིག་དར་བ་དེའི་སྲོལ་ལ་བྱང་ཆུབ་སེམས་དཔའ་ཐོབ་པ་བརྒྱུད་ནས་སེམས་ཅན་ཐམས་ཅད་འཁོར་བ་ལས་གྲོལ་རྒྱུ་དང་།ཚེ་འདིར་དགྲ་བཅོམ་པ་ཐོབ་རྒྱུ་ཙམ་གྱི་ཆེད་དུ་མིན་པར་མ་འོངས་པ་སངས་རྒྱས་རྒྱུའི་ཆེད་དུ་ཡིན་པ་དང་དེས་སེམས་ཅན་གྲངས་ལས་འདས་པ་རྣམས་སྐྱེ་ཤིའི་རྒྱ་མཚོ་ཆེན་པོ་ལས་གྲོལ་པར་བྱས་ནས་བྱང་ཆུབ་སེམས་ཀྱིས་མྱ་ངན་ལས་འདས་པའི་ཕ་རོལ་དུ་སོན་པ་ན་ཐེག་ཆེན་ཞེས་བརྗོད་པ་དང་།དེས་གདོད་མའི་སངས་རྒྱས་ཆོས་ལུགས་དང་དེ་མིན་སྡེ་པ་གཞན་པའི་སངས་རྒྱས་ཆོས་ལུགས་ལ་ཐེག་དམན་ཞེས་སྨད་མིང་དུ་འབོད་དོ།།གླིང་གདུང་རབས་སུ་ཐེག་ཆེན་ལ་རྩེད་སྨྲ་བ་ཞེས་པ་དང་བྱ་བ་སྨྲས་པ།ཞེས་པའི་ནང་དུསྟོད་ཉིད་པ་ཞེས་པ།གཙུག་ལག་ཁང་ཆེན་མོའི་དགེ་བདུན་རྣམས་ཀྱིས་ཤིན་ཏུ་རྒྱས་པ་ཞེས་འབོད།ཐེག་ཆེན་དང་ཐེག་དམན་ཞེས་པའི་མིང་དེ་རང་གི་གོ་དོན་གྱི་ངོས་ནས་བལྟས་ན་ཐོག་མར་རང་མཐོ་གཞན་དམན་གྱི་དོན་ལྡན་ཡོད།ཡིན་ནའང་དེང་དུས་རིག་གཞུང་པའི་ཁྲོད་དུ་སངས་རྒྱས་ཆོས་ལུགས་ལ་ཞིབ་འཇུག་བྱེད་ཆེད་མིང་དེ་རང་སྤྱོད་པ་དེར་བསྟོད་སྨད་ཀྱི་གོ་དོན་གང་ཡང་མེད་པར་ལོ་རྒྱུས་ཐོག་ཐོན་པའི་འཕེལ་རྒྱས་གནད་དོན་དངོས་དེར་དོན་དངོས་ཀྱི་དབྱེ་ཞིབ་བྱེད་པ་དེ་ཡིན།ལོ་རྒྱུས་ཐོག་བལྟས་ན་སྔོན་མ་ཐེག་ཆེན་དང་ཐེག་དམན་དབར་ལ་ཕན་ཚུན་ཁ་གཏད་དང་།རྩོད་གླེང་།ཟུར་འབུད་སོགས་བྱེད་པའི་གནས་ཚུལ་ཐོན་ཡོད་ལ་ཧ་ཅང་གི་ཛ་དྲག་ཡང་ཆེ།ནང་ཕན་ཚུན་འཐབ་རྩོད་བྱས་པའི་འབྲས་བུར་སངས་རྒྱུས་ཆོས་ལུགས་དེ་རྒྱ་གར་དུ་སྟོང་བར་སྐུལ་འདེད་བྱས་ཡོད།གནད་དོན་དེར་སྲངས་རྒྱས་ཞལ་ཞུགས་པའི་སྐབས་སུ་ཁོང་གི་སློབ་མར་བཀའ་བསྩལ་བར་མི་དག་དོན་ལ་མེ་ཤེས་པས་།བདག་སོགས་སླད་མར་སྟོང་བར་གྱུར།གལ་ཏེ་དེ་དག་རྟོགས་པས་ན།རྩོད་པ་རང་གར་ཞི་བར་འགྱུར།ཞེས་ཆོས་ཀྱི་ཚིགས་སུ་བཅད་པ་ལེའུ་དྲུག་པར་གསལཆོས་ཀྱི་ཚིགས་སུ་བཅད་པ་དེ་ནི་སངས་རྒྱས་ཀྱིས་རྒྱལ་བྱེད་ཚལ་དུ་རྩོད་པ་བྱེད་པའི་དགེ་སློང་ལ་གསུངས་པ་སྟེ་བརྗོད་དོན་སྙིང་པོ་ནི་རྩོད་པ་རྫོགས་རྒྱུ་མེད་པར་བྱེད་མཁན་གྱི་མི་དེ་དགེ་གིས་དོན་ཡོངས་སུ་མ་ཤེས་པས་བདག་ཚོ་སླད་རྩོད་པ་དེ་དག་གིས་རྐྱེན་པས་དཀའ་བའི་ངང་ནས་འཇིག་པར་འགྱུར་བའི་ལམ་དུ་སླེབས་རྒྱུ་དང་།གལ་ཏེ་ཁོ་པ་ཚོས་དེའི་ཉེན་ཁའི་རང་བཞིན་ཤེས་ན་རྩོད་པ་མི་བྱེད་པར་གྱུར་ཏོ།།ཞེས་སོ།།དེང་སྐབས་རྒྱལ་ཁབ་ཁག་གི་སངས་རྒྱས་ཆོས་ལུགས་པ་མང་ཆེ་བའི་ངོས་འཛིན་ལ་མ་གཞི་སངས་རྒྱས་ཆོས་ལུགས་ཀྱི་གྲུབ་མཐའ་ཁག་གི་གཞུང་ལུགས་ལ་མི་འདྲ་བའི་ཁྱད་པར་ཡོད་ཀྱང་ཚང་མ་སྟོན་པ་ཤཱཀྱ་མུ་ནེའི་བཀའ་ལ་བརྟེན་ནས་དར་འཕེལ་བྱུང་བར་བརྟེན་ཚང་མས་ཕེན་ཚུན་འགྲོ་འོང་དང་།མཐུན་སྒྲིལ་མཛའ་གྲོགས་བྱེད་འདོད་ཡོད་པ་རེད།དེ་ལྟར་ན་རང་རེས་དོ་ནན་མི་བྱེད་ཀ་མེད་ལ་ཕན་ཚུན་མཛའ་གྲོགས་ཀྱི་འཚམས་འདྲི་བྱེད་ཚེ་ཐེག་ཆེན་དང་ཐེག་དམན་ཞེས་པའི་གོ་ནོར་ཐེབས་ཉེན་ཡོད་པའི་མིང་ཚིག་དེ་སྤྱད་ན་མི་འཚམས་ལ་རྒྱལ་ཁབ་ཁག་གི་སངས་རྒྱས་ཆོས་ལུགས་པ་རྣམས་དང་།མི་དམངས་ཀྱི་མཐུན་སྒྲིལ་དང་།ཕན་ཚུན་བརྩི་བཀུར་གྱི་ཆེད་དུ་ཁོང་ཚོར་གནས་བརྟན་སྡེ་པའི་སངས་རྒྱས་ཆོས་ལུགས་ཞེས་བརྗོད་འོས་པ་ཡིན།མིང་དེ་ནི་རྒྱུན་དུ་ནས་ཁོང་ཚོ་རང་གིས་འབོད་སྲོལ་དུ་གྱུར་བེའི་སྡེ་པའི་མིང་ཡང་དག་པ་ཞིག་ཡིན།